बाकसा , 4 नबेम्बर : बाकसा जिल्लानि भारत - भुटान सिमनाजों नांजाबनानै थानाय मोनसे ओनसोलनि मुङानो जादों सुबनखाटा । बे सुबनखाटा ओनसोलनि 2 रोजानिबो गोबां राइजोफोरा बोसोरनि सानफ्रोमबो लोंनाय आरो आबाद फोथाराव दै जगायनायनि थाखाय भुटान हाजोनिफ्राय बोहैबोनाय फाग्ला दैमायाव अराइ सान दावहा नांनो गोनां जायो । मानोना फाग्ला दैमाखौ थेनानै दै लाबोआब्ला बे ओनसोलनि राइजोफोरा लोंनाय दै आरो आबाद फोथाराव दै जगायनायाव गोबां जेंनाजों मोगा - मोगि जानो गोनां जायो । जाहोनाव बोसोरनि मोनफ्रोम सप्ताहयावनो साननै सानथाम बान्दोनि खामानियाव नांथाबनो गोनां जायो । नोजोर होनो गोनां बाथ्रादि समान जौगाथाइ , समान मोन्थाइनि स्लगान होग्रा आथिखाल रायजोनि बि जे पि सरखारा बे बिथिङाव मा राहा लायो बेसो नोजोर होथावना जागोन फैगोन समफोराव । 
बाकसानि भारत - भुटान सिमना सेराव थानाय सुबनखाटा ओनसोलाव लोंनाय आरो आबादनि थाखाय दैनि जेंना